CELEX: 32020R0725
Language: sk
Date: 2020-05-26 00:00:00
Title: Vykonávacie nariadenie Komisie (EÚ) 2020/725 z 26. mája 2020 o zatriedení určitého tovaru do kombinovanej nomenklatúry

2.6.2020   
               
               
                  SK
               
               
                  Úradný vestník Európskej únie
               
               
                  L 170/12
               
            
         VYKONÁVACIE NARIADENIE KOMISIE (EÚ) 2020/725
         z 26. mája 2020
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Výbor pre colný kódex nevydal stanovisko v lehote stanovenej jeho predsedom,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. mája 2020
            
               
                  Za Komisiu
               
               
                  v mene predsedníčky
               
               Philip KERMODE
               
                  poverený generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Výrobok pozostávajúci z týchto zložiek (v hmotnostných %):
                        uhľovodíky (hlavne parafínové a nafténové) 94,4
                        n-butylacetát 5,6
                        Výrobok sa predkladá na použitie ako zložené organické rozpúšťadlo na rozpúšťanie náterových farieb, lakov a tmelov.
                        Výrobok sa predkladá v 210-litrových sudoch, v 1 000 -litrových nádobách alebo voľne ložený.
                     
                     
                        3814 00 90 
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 3814 00  a 3814 00 90 .
                        Zatriedenie do položky 2710 je vylúčené, keďže zložené organické rozpúšťadlá a riedidlá sú špecifikované alebo zahrnuté inde [pozri aj vysvetlivky ku kombinovanej nomenklatúre k podpoložkám 2710 12 11  až 2710 19 99 , bod II.3., písm. h)].
                        Položka 3814 zahŕňa zložené organické rozpúšťadlá a riedidlá s obsahom viac ako 70 hmotnostných % ropného oleja (pozri aj vysvetlivku k harmonizovanému systému k položke 3814, prvý odsek).
                        Znenie položky 3814 je konkrétnejšie ako znenie položky 2710, pretože sa nevzťahuje len na zloženie, ale aj na použitie výrobku (pozri aj stanovisko k zatriedeniu do harmonizovaného systému č. 3814.00/3).
                        Výrobok sa preto má zatriediť pod číselný znak KN 3814 00 90  ako ostatné zložené organické rozpúšťadlo.